Wil im Klee si Familie no z Weimar gwohnt het, het er si Underricht nume vierzähdäglig gee, was bi Kollege und Studänte Umverständnis gweckt het. Sini persönlige Läbens- und Arbetsvorstellige het er nüme mit de Ziil vom Bauhuus chönne veriibare. Im ene Brief vom 24. Juni 1930 an si Frau Lily het dr Klee zsämmegfasst: "Es wird einer kommen müssen, der  seine Kräfte eleganter spannt als ich." S Aagebot vom Bauhuus, ihm erliichtereti Arbetsbedingigen z gee, het er abglehnt, wil das nit mit siine Ziil veriibar siig.[47]